Държавен вестник, бр. 51, 2018 г., стр. 17

БРОЙ  51	
Д Ъ Р Ж А В Е Н  В Е С Т Н И К 	
СТР.  17  
2.6. Външнополитически фактори
В геополитическата среда на сигурност – както в глобален, така и в регионален план, се запазиха 
негативните тенденции, които и занапред ще продължат да влияят върху настоящите и ще обуславят 
появата на нови предизвикателства. 
Запазва се значимото влияние на факторите, свързани с регионалната среда за сигурност, които са 
отражение на паралелно протичащи, но различно обусловени дестабилизационни процеси на изток и на 
юг от Република България. 
На тази основа в Черноморския регион се създава траен геостратегически и военен дисбаланс чрез 
разполагането на дефанзивни и офанзивни оръжия отвъд договорените ограничения в близост до грани-
ците на страната ни.
Нараства и значението на региона поради ролята ни в опазването на външните граници на НАТО и 
ЕС. В този смисъл българският интерес в рамките на Алианса е да се подкрепят усилията към поддър-
жане и укрепване на регионалната сигурност и да се допринася за свързаните с нея способности, да се 
отговаря своевременно и ефективно на възникващите заплахи и рискове – колкото е възможно по-далеч 
от границите на евро-атлантическото пространство, колкото е възможно по-рано и колкото е възможно 
в по-широк колективен формат. 
3. ОБХВАТ
Проектът за придобиване на нов тип боен самолет е изключително мащабен и комплексен, включващ 
не само придобиването на самолетите и въоръжението, но и всичко необходимо за ефективната експло-
атация на самолетите през жизнения им цикъл, както и изграждане на необходимата инфраструктура.
В реализацията на проекта ще участва не само МО, но и редица други министерства и държавни ин-
ституции, което изисква координация на тяхната работа по проекта за продължителен период от време.
Основните параметри и обхватът на проекта, както и изискванията към неговите компоненти са 
зададени в „Оперативни и тактико-технически изисквания към новия модел основен боен самолет за 
българските Военновъздушни сили и изисквания към подготовката на личния състав“.
Основни параметри на проекта:
Брой самолети
16
Начин за реализация
На два етапа:
Първи етап – придобиване на не по-малко от 8 броя;
Втори етап – придобиване на още 8 броя (или по-
малко – до 16 броя общо), в зависимост от количе-
ството, придобито през първия етап).
Времева рамка за реализация на първия етап – доставка 
на самолетите, резервните части (РЧ), средствата за 
наземно обслужване (СНО), средствата за обучение (СО), 
обучение и въоръжението (В) 
· самолети – в три последователни години, с първа 
доставка (два самолета) не по-късно от 24 (дваде-
сет и четири) месеца от датата на влизане в сила 
на договора;
· РЧ, СНО, СО и В – в шест последователни години, 
с доставки, стартиращи приблизително след 12 
(дванадесет) месеца от датата на влизане в сила 
на договора.
Времева рамка за реализация на втория етап
След приключване на доставките по първия етап и 
подписване на договор за реализация на втория етап.
Постигане на първоначална оперативна готовност за из-
пълнение на задачата по Air Policing
В края на третата година от датата на влизане в 
сила на договора за доставка на самолетите.
Постигане на пълна оперативна готовност за изпълнение 
на задачата по Air Policing
В края на петата година от датата на влизане в 
сила на договора за доставка на самолетите.
Финансова рамка за реализация на първия етап
1,8 млрд. лв. с ДДС.
3.1. Технически параметри
3.1.1. Самолети
3.1.1.1. Необходими бойни възможности на самолетите
За изпълнение на поставените задачи и покриване на изискванията изтребителите от българските 
ВВС следва да разполагат с оборудване, осигуряващо пълната оперативна съвместимост във въздуха и на 
земята и висока ефективност на въздействие. Изтребителите трябва да имат многоцелеви способности за 
различните роли, да имат адекватен радар с режими за работа по въздушни и земни цели, съвременен 
изчислителен комплекс, интегрирана система за самозащита, система за обмен на тактическа информа-
ция Link-16, нашлемна система за целеуказване, интеграция на контейнери за наблюдение и целеуказ-
ване, интегрирано съвременно високоточно въоръжение, система за планиране и анализ на мисията и 
симулатори за подготовка на състава. Самолетите следва да притежават и необходимите маневрени и 
пространствено-времеви характеристики (радиус и продължителност на полета). 
3.1.1.2. Необходим брой самолети
Основен критерий за осигуряване на необходимите оперативни способности в изтребителната авиа-
ция при задачата Air Policing (денонощно дежурство с 2 самолета и 2 летци) е не толкова броят на само-
летите, а броят на подготвените летци. Общият брой на дежурствата за една година е 730 (при 24-часово 
дежурство) или 1460 (при 12-часово дежурство – когато дежурството е разделено на дневно и нощно).